text: So var úrslitið av seinnu veljarakanningini á Glasi tøkt. Tað vóru 394 næmingar, ið tóku lut í seinnu kanningini, og vísir hon, at Javnaðarflokkurin framvegis hevur størstu undirtøku millum tey lesandi á Glasi.
text: #000000
text: 394 næmingar luttóku í veljarakanningini, og tað eru 76 fleiri næmingar enn til veljarakanningina, ið var tann 28. november á Glasi. 25,9% av teimum luttakandi hava ikki valrætt og 59,1 % hava ongantíð valt til eitt Løgtingsval. 69,5% av næmingunum ætlar sær at fara á Løgtingsval 8. desember 2022.
text: #000001
text: Hóast Javnaðarflokkurin framvegis hevur størsta undirtøku millum lesandi á Glasi, so sæst, at býtið av atkvøðum millum flokkarnar hevur flutt seg, og tað styttist millum flokkarnar síðani fyrru veljarakanningina.
text: #000002
text: Javnaðarflokkurin hevur fingið 33,2 % av atkvøðunum og hevur størstu undirtøku millum tey lesandi á Glasi, Tjóðveldi hevur næststørstu undirtøku við 26,4 % av atkvøðunum, ímeðan Sambandsflokkurin hevur triðstørstu undirtøku við 14,2 % av atkvøðunum.
text: #000003
text: Býtið av atkvøðunum frá seinastu veljarakanning vísa, at Tjóðveldi hevur fingið 38 atkvøður fleiri enn til fyrru veljarakanningina á Glasi, og er tað størsta tilgongdin av atkvøðum til ein flokk sambært hesi veljarakanningini.
text: #000004
text: Tað eru samfelagsfrøðilærarar á Glasi, sum standa fyri veljarakanningini, og eru teir væl nøgdir við luttøkuna av kanningini. Endamálið við veljarakanningini er at vita, hvønn flokk og hvørji politisk evni næmingar velja og raðfesta. Kanningin er ætlað at brúka í undirvísingini.
text: #000005
text: Úrslitið av veljarakanningini 5. desember sæst niðanfyri.
text: #000006
text: Úrslitið av veljarakanningini 28. november sæst her.
text: #000007